**МОДЕЛ УГОВОРА O ЈАВНОЈ НАБАВЦИ УСЛУГE**

**Израда пројектне документације за унутрашње уређење средњовековног града Милешевца са спољном капијом, ЈН бр. 01/2025**

Закључен у Пријепољу, између следећих уговорних страна:

**1. Наручиоца:** Туристичка организација Пријепоље, Трг Братства и јединства број 1., 31300 Пријепоље, матични број 17636359, ПИБ 104113858, JBBK 09906, рачун број 840-1142664-19 код Министарства финансија - Управа за трезор (у даљем тексту: Наручилац), коју заступа директор Петар Васиљевић**,** с једне стране и

**2. Извршиоца услуге:** \_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_, текући рачун број \_\_\_\_\_\_\_\_\_\_ отворен код \_\_\_\_\_\_\_\_\_\_\_\_ банке, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_

(*уколико је поднета заједничка понуда, навести тражене податке за сваког члана групе понуђача*)

- \_\_\_\_\_\_\_\_\_\_\_\_\_\_\_\_\_\_из \_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_ бр. \_\_\_, ПИБ: \_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_,

- \_\_\_\_\_\_\_\_\_\_\_\_\_\_\_\_\_\_из \_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_ бр. \_\_\_, ПИБ: \_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_,

- \_\_\_\_\_\_\_\_\_\_\_\_\_\_\_\_\_\_из \_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_ бр. \_\_\_, ПИБ: \_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_(у даљем тексту: Извршилац).

**Предмет уговора: Израда пројектне документације за унутрашње уређење средњовековног града Милешевца са спољном капијом, ЈН бр. 01/2025**

**Уводне одредбе**

Уговорне стране сагласно констатују:

- да је Наручилац, на основу члана 52. Закона о јавним набавкама (''Службени гласник РС'', бр. 91/2019, 92/2023) и на основу јавног позива за набавку услуге - Израда пројектне документације за унутрашње уређење средњовековног града Милешевца са спољном капијом, ЈН бр. 01/2025, објављеног на Порталу јавних набавки дана 07.05.2025. године, спровео отворени поступак јавне набавке по одлуци Наручиоца о спровођењу отвореног поступка број 177- II/025 од 05.05.2025. године;

- да је Извршилац доставио понуду која је заведена на Порталу јавних набавки под бројем \_\_\_\_\_\_\_\_\_\_\_\_\_ од \_\_\_\_\_\_\_\_\_, која у потпуности одговара захтевима Наручиоца из конкурсне документације и која чини саставни део овог уговора;

- да је Наручилац на основу понуде Извршиоца и Одлуке о додели уговора број \_\_\_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_ изабрао Извршиоца, чиме су се стекли услови за закључење Уговора;

- да су средства за реализацију овог уговора обезбеђена у Финансијском плану Туристичке организације Пријепоље за 2025. годину: позиција 146/0, економска класификација 511400 – пројектна документација

(Сходно Уговору о суфинансирању реализације пројекта - Израда пројектне документације за унутрашње утврђење средњовековног града Милешевац са спољном капијом, Анексом I Уговора, Анексом II Уговора, Анексом III Уговора Анексом IV Уговора и Анексом V Уговора, закљученим између Министарства трговине, туризма и телекомуникација и Туристичке организације Пријепоље (број и датум уговора заведен код Министарства трговине, туризма и телекомуникација: 401-00-02582/1/2021-08 од 16.08.2021. године и број и датум уговора заведен код Туристичке организације Пријепоље: 328-1/021 од 25.08.2021. године, број и датум уговора Анекса I Уговора заведен код Министарства трговине, туризма и телекомуникација: 401-00-2582/2/2021-08 од 15.10.2021. године, број и датум Анекса I Уговора заведен код Туристичке организације Пријепоље: 422-И/021 од 26.10.2021. године, број и датум Анекса II Уговора заведен код Министарства трговине, туризма и телекомуникација: 401-00-2582/4/2021-08 од 16.05.2022. године и број и датум Анекса II Уговора заведен код Туристичке организације Пријепоље: 177-1/022 од 24.05.2022. године, број и датум Анекса III Уговора заведен код Министарства туризма и омладине: 401-00-2502/5/2021-08 од 21.12.2022. године и број и датум Анекса III Уговора заведен код Туристичке организације Пријепоље: 528-I/022 од 27.12.2022. године, број и датум Анекса IV Уговора заведен код Министарства туризма и омладине: 401-00-2582/0/2021-08 од 16.12.2023. године и број и датум Анекса IV Уговора заведен код Туристичке организације Пријепоље: 473-I/23 од 24.11.2023. године и број и датум Анекса V Уговора заведен код Министарства туризма и омладине: 401-00-2582/7/2021-09 од 30.12.2024. године и број и датум Анекса V Уговора заведен код Туристичке организације Пријепоље: 14-I/025 од 22.01.2025. године); Туристичкој организацији Пријепоље су додељена средства у укупном износу од 3.500.000,оо динара са ПДВ-ом за суфинансирање реализације пројекта - Израда пројектне документације за унутрашње уређење средњовековног града Милешевца са спољном капијом.

Туристичка организација Пријепоље је, измењеним финансијским планом за 2025. годину, број и датум измене финансијског плана: 114-II/025 од 27.03.2025. године, на позицији 146/0, економска класификација 511400 – пројектна документација, обезбедила износ од 6.500.000,оо динара са ПДВ-ом на име сопственог учешћа у финансирању реализације предметног пројекта.

Са предњим у вези, у плану јавних набавки Наручиоца, Туристичке организације Пријепоље за 2025. годину, планиран је отворени поступак јавне набавке услуга под редним бројем 0001 - Израда пројектне документације за унутрашње уређење средњовековног града Милешевца са спољном капијом, позиција 146/0, економска класификација 511400 – пројектна документација, процењене вредности ове јавне набавке од 8.333.333,оо динара без ПДВ-а, односно 10.000.000,оо динара са ПДВ-ом).

- Извршилац ће услугу из предметног уговора извршити (заокружити и попунити):

а) самостално;

б) са подизвођачима:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_\_;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_\_;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_\_;

в) заједнички у групи са:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_\_;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_\_;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_\_;

**Предмет уговора**

**Члан 1.**

Предмет овог уговора је израда пројектне документације за унутрашње уређење средњовековног града Милешевца са спољном капијом, у свему у складу са усвојеном понудом извршиоца која је заведена на Порталу јавних набавки под бројем \_\_\_\_\_\_\_ од \_\_\_\_\_\_\_\_\_ 2025. годинe и техничком спецификацијом, са обрасцем структуре цене (у даљем тексту: понуда), пројектним задатком и динамичким планом који чине саставни део овог уговора, као и у складу са позитивним законским и подзаконским прописима, техничким нормативима и стандардима и правилима струке која важе за израду техничке документације ове врсте.

Наручилац има обавезу да на писмени захтев пројектанта, прибави и/или изда све неопходне услове и сагласности, као и да припреми сву потребну документацију за издавање одређених услова и/или сагласности, а Извршилац се обавезује да ради израде техничке документације (у даљем тексту: услуга) изврши обилазак локације, изврши истраживања која обухватају рад на терену стручњака различитих профила (археолог, архитекта, арх. техничар), изврши сва остала потребна снимања, обезбеди стручно техничко особље, по потреби сарађује са јавним предузећима, јавним комуналним предузећем и надлежним органима и организацијама, изврши снимање постојећег стања и изради техничку документацију у складу са понудом, условима дефинисаним пројектним задатком и важећим законским и подзаконским прописима.

*У случају да Извршилац ангажује подизвођача:*

Извршилац у потпуности одговара за извршење свих обавеза из овог уговора, укључујући и обавезе које је поверио подизвођачу.

Извршилац ће наведеног/е подизвођача/е ангажовати за извршење следећих обавеза:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Подизвођач/и се изјаснио/ли да се непосредно њиму/а плати доспело потраживање за део уговора који је он извршио/ли, и то:

-Подизвођач \_\_\_\_\_\_\_\_\_\_\_\_\_\_\_\_\_\_\_\_\_\_, извршиће послове у износу од \_\_\_\_\_\_\_\_\_\_\_\_\_\_ динара без ПДВ, МБ \_\_\_\_\_\_\_\_, ПИБ \_\_\_\_\_\_\_\_, рачун број \_\_\_\_\_\_\_\_\_\_\_\_\_\_\_\_\_\_\_\_\_\_.

-Подизвођач \_\_\_\_\_\_\_\_\_\_\_\_\_\_\_\_\_\_\_\_\_\_, извршиће послове у износу од \_\_\_\_\_\_\_\_\_\_\_\_\_\_\_\_ динара без ПДВ, МБ \_\_\_\_\_\_\_\_, ПИБ \_\_\_\_\_\_\_\_, рачун број \_\_\_\_\_\_\_\_\_\_\_\_\_\_\_\_\_\_\_\_\_\_ (*у случају да је Извршилац поднео понуду са подизвођачима са опцијом да се подизвођачу непосредно плати доспело потраживање за део уговора који је он извршио*).

У случају групе привредних субјеката, сви чланови групе извршавају уговорене послове и заједнички и неограничено солидарно одговарају за извршење уговорених послова.

**Цена**

**Члан 2.**

Уговорне стране сагласно утврђују да се уговорена вредност дефинише на бази укупне уговорене цене услуге садржане у обрасцу структуре цене и понуди извшиоца, који чине саставни део овог уговора и иста износи \_\_\_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_\_ динара са ПДВ-ом. Укупна вредност ПДВ за предметну услугу износи \_\_\_\_\_\_\_\_\_\_\_\_\_ динара.

Извршилац је сагласан да је сагледао обим и врсту предметног посла, прегледао и проверио локацију која је предмет пројектног задатка, и прикупио све расположиве информације, да је проценио обим и природу предметне услуге, као и све остале околности које су од утицаја за извршење предмета ове јавне набавке, да је извршио увид у потребне податке из катастра непокретности, као и преглед комплетне конкурсне документације.

Извршилац је сагласан да је у потпуности упознат са напред наведеним и да предметну услугу може извести стручно и квалитетно, у уговореном року и по уговореној цени.

Извршилац је сагласан да је добио све информације које су сваком искусном Извршиоцу потребне у погледу ризика, непредвиђених расхода и свих других околности које могу да утичу или се могу одразити на извршење предметне услуге.

**Члан 3.**

Обвезник пореза на додату вредност се утврђује у складу са Законом о порезу на додату вредност, а стопа ПДВ на основу важећег Закона о порезу на додату вредност на дан испостављања фактуре.

Извршилац и/или подизвођач *(у случају да су се изјаснили да се директно врши уплата извршеног посла на рачун подизвођача*) је сагласан и одговоран под материјалном и кривичном одговорношћу да ће порез на додату вредност, обрачунати у складу са Законом о порезу на додату вредност („Сл. гласник РС“, бр. 84/2004, 86/2014-испр., 61/2005, 61/2007,93/2002,108/2013,6/2014 – усклађени дин. изн.,68/2014 –др. закон, 142/2014, 5/2015 – усклађени дин. изн., 83/2015,5/2016 - усклађени дин. изн.,108/2016 и 7/2017- усклађени дин. изн. 113/2017, 13/2018 – усклађени дин изн. 30/2018 и усклађени дин изн. 4/2019, 72/2019 и 8/2020, 153/2020, 138/2022 и 94/2024).

Уговорена цена за услугу у себи садржи све трошкове на сагледавању обима посла укључујући и експертски обилазак терена, сарадњу са Јавним предузећима, ЈКП и надлежним органима и организацијама, израду техничке документације у складу са техничком спецификацијом и пројектним задатком, режијске и све друге пратеће трошкове који су потребни за завршетак израде пројектно техничке документације, у складу са захтевима Наручиоца који се јаве током израде техничке документације.

Уговорена цена је фиксна за услуге које су предмет ове јавне набавке и не може се мењати.

Сматра се да Извршилац има у виду све захтеве и обавезе, било то да су оне наведене или се подразумeвају, а које су обухваћене техничком документацијом и било којим делом овог уговора, те да је понуђена цена у складу са наведеним.

**Начин и рок плаћања**

**Члан 4.**

Цена је фиксна, а плаћање цене вршиће се авансно (30%) и по испостављеним фактурама (70%), у року од 45 дана за извршене поједине врсте послова и то у следећим процентима за сваки фазни део пројектне документације појединачно, од укупно уговорене цене посла, и то:

|  |  |
| --- | --- |
| **УСЛОВИ ПЛАЋАЊА:** | |
| Аванс 30% | 15 дана од потписивања уговора |
| I фаза 20% | Након спроведених археолошких и геомеханичких испитивања |
| II фаза 20% | Након израђеног идејног решења, а по подношењу захтева за издавање Локацијских услова |
| II фаза 30% | По завршеном послу |

на текући рачун извршиоца број \_\_\_\_\_\_\_\_\_\_\_\_\_\_\_\_\_\_\_\_\_ који се води код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_банке, а у складу са Законом о роковима измирења новчаних обавеза у комерцијалним трансакцијама.

**Рок**

**Члан 5.**

Рок за израду целокупне пројектно-техничке документације износи \_\_\_\_\_\_\_\_ (максимално 180) дана, од од дана обостраног потписивања уговора.

У обрачун рока за израду документације (ИДР,ИДП,ПЗИ) не улази период од подношења захтева до исходовања услова/решења надлежних органа.

У обрачун рока за археолошка испитивања не улази период потребан за прибављање одобрења Министарства културе Републике Србије.

Реализацију и праћење појединачних фаза, Извршилац је обавезан да у потпуности обезбеди у роковима из динамичког плана.

**Средства финансијског обезбеђења уговора**

**Члан 6.**

**Меница за повраћај аванса**

Извршилац се обавезује да истовремено са закључењем овог уговора преда Наручиоцу бланко соло меницу као средство обезбеђења за повраћај аванса на износ уговореног аванса.

Рок важења менице из става 1. овог члана је 30 (тридесет) дана дуже од дана када истиче рок за извршење уговорне обавезе.

Наручилац ће реализовати средство обезбеђења за повраћај аванса у пуном износу у случају да Извођач не изврши правдање примљеног аванса или у случају раскида овог уговора пре потпуног правдања аванса, у ком случају ће Наручилац, без права протеста, наплатити део неоправданог износа примљеног аванса.

Неоправдани део примљеног аванса утврђује Наручилац у складу са уговореном ценом услуга које су предмет овог уговора из Понуде Извршиоца и стварно изведеним услугама које представљају пројектно - техничку целину и као такви се могу користити.

Извођач је обавезан да, уз меницу, достави менично овлашћење, копију картона депонованих потписа, оверену од стране пословне банке Извођач, доказ о регистрацији менице.

Наручилац се обавезује да меницу са меничним овлашћењем на захтев Извршиоца врати најкасније у року од 15 (петнаест дана) по истеку уговора, уколико је у међувремену не искористи у складу са одредбама уговора.

Ако се за време трајања уговора промене рокови за извршење уговорне обавезе, важност менице за за повраћај аванса мора се продужити.

**Меница за испуњење уговорних обавеза**

Извршилац је обавезан да у тренутку закључења Уговора, а најкасније у року од пет дана од дана потписивања, Наручиоцу достави:

1. Меницу која је:

-издата са клаузулом „без протеста“ и „без извештаја“потписана од стране законског заступника или лица по овлашћењу законског заступника, на начин који прописује Закон о меници ("Сл. лист ФНРЈ" бр. 104/46, "Сл. лист СФРЈ" бр. 16/65, 54/70 и 57/89 и "Сл. лист СРЈ" бр. 46/96, Сл. лист СЦГ бр. 01/03 Уст. повеља),

-евидентирана у Регистру меница и овлашћења кога води Народна банка Србије у складу са Одлуком о ближим условима, садржини и начину вођења регистра меница и овлашћења („Сл. гласник РС“ бр. 56/2011, 80/2015, 76/2016, 82/2017 и 14/2020) и то документује овереним захтевом пословној банци да региструје меницу са одређеним серијским бројем, основ на основу кога се издаје меница и менично овлашћење (број набавке) и износ из основа (тачка 4. став 2. Одлуке).

1. Менично писмо – овлашћење којим Извршилац услуге овлашћује наручиоца да може наплатити меницу на износ од 10% од вредности понуде (без ПДВ) са роком важења минимално 60 (шездесет) дана дужим од рока важења Уговора, с тим да евентуални продужетак рока важења Уговора има за последицу и продужење рока важења менице и меничног овлашћења, које мора бити издато на основу Закона о меници.
2. Овлашћење којим законски заступник овлашћује лица за потписивање менице и меничног овлашћења за конкретан посао, у случају да меницу и менично овлашћење не потписује законски заступник понуђача.
3. Фотокопију важећег Картона депонованих потписа овлашћених лица за располагање новчаним средствима Понуђача код пословне банке, оверену од стране банке на дан издавања менице и меничног овлашћења (потребно је да се поклапају датум са меничног овлашћења и датум овере банке на фотокопији депо картона).
4. Доказ о регистрацији менице у Регистру меница Народне банке Србије (фотокопија Захтева за регистрацију менице од стране пословне банке која је извршила регистрацију менице или извод са интернет странице Регистра меница и овлашћења НБС).

Меница може бити наплаћена у случају да извођач не буде извршавао своје уговорне обавезе у роковима и на начин предвиђен Уговором и Конкурсном документацијом.

**Измена уговора**

**Члан 7.**

Рок за извршење уговорних обавеза може бити продужен из следећих објективних разлога:

* кашњења надлежног органа у издавању законом дефинисаних услова за израду техничке документације,
* изузетно лоши климатски услови, неуобичајени за годишње доба и за место које је предмет пројектовања, који онемогућавају извршење предметне услуге,
* вештачке препреке или физички услови које није могао да предвиди искусни Извршилац и да их уклони у року од 3 дана од дана обавештавања Наручиоца у писаној форми о истим,
* кашњење у издавању налога, упутства и одобрења од стране Наручиоца у роковима дефинисаним динамичким планом који утичу на испуњење уговореног рока, а који нису последица пропуста Извршиоца,
* неиспуњење неке од обавеза Наручиоца на начин дефинисан конкурсном документацијом и уговором,
* било која обустава посла која није последица пропуста Извршилаца,
* других објективних разлога за које Наручилац закључи да су оправдани, у складу са мишљењем комисије образоване од стране Наручиоца,
* случајеви више силе.

Извршилац ће одмах, у писаној форми, обавестити Наручиоца о настанку претходно наведених околности, због којих посао може каснити или бити прекинут.

Извршилац је у обавези да Наручиоцу достави писани захтев за продужење уговореног рока у року од 3 (три) дана од дана сазнања за околности које изискују измену уговора, а најкасније 7 (седам) дана пре истека уговором дефинисаног рока за услугу израде сваког појединачног пројекта који је предмет овог уговора.

Захтев за продужетак рока треба да садржи детаље о узроцима и разлозима кашњења или прекида посла.

Одмах по пријему захтева из претходног става, Наручилац ће размотрити разлоге и оправданост захтева за продужење рока и уколико су разлози за продужење рока оправдани, закључиће се Анекс уговора.

Уговорени рок ће бити продужен када уговорне стране о томе сачине анекс уговора.

У случају да Извршилац не испуњава усвојен динамички план, обавезан је да уведе у рад више смена, продужи смену, или уведе у рад више техничког особља, без права на повећане трошкове или посебну накнаду за то.

Извршилац се одриче права на накнаду штете коју евентуално претрпи услед продужетка рока.

Уколико Наручилац утврди да Извршилац не прати динамику извршења посла и ако након писаног упозорења у року наведеном у писаном упозорењу, не констатује да је кашњење у реализацији посла надокнађено, Наручилац може наплатити меницу за испуњење уговорних обавеза, а уговор се може раскинути.

Наручилац је предвидео могућност измене уговора, и у следећим случајевима:

**а)** Наручилац може током трајања уговора о јавној набавци у складу са одредбама чл. 156. - 161. ЗЈН да измени уговор без спровођења поступка јавне набавке.

**б)** Измене у погледу додатних услуга у складу са чланом 157. ЗЈН где је наведено да сеУговор о јавној набавци може измени ради набавке додатнихуслуга, који су постали неопходни, а који нису укључени у оквиру овог уговор о јавној набавци, а у складу са расположивим финансијским средствима на одговарајућим буџетским апропријацијама;

**в)** Измене услед непредвиђених околности у складу са чланом 158. ЗЈН где је наведено да се Уговор о јавној набавци може изменити када су потреба за изменом настала због околности које савестан наручилац није могао да предвиди и да се изменом не мења природа уговора. У случају примене овог члана, повећање вредности уговора не може да буде веће од 50% вредности првобитног уговора, не може да има за циљ избегавање примене ЗЈН, а врши се у складу са расположивим финансијским средствима на одговарајућим буџетским апропријацијама. Ограничење повећања вредности првобитног уговора односи се на укупну вредност свих измена, ако се уговор мења више пута.

**г)** Повећање обима набавке по основу члана 160. ЗЈН може да се измени на начин да се повећа обим набавке, само у случају да вредност измене буде мања од 10% првобитне вредности уговора о јавној набавци добара, а у складу са расположивим финансијским средствима на одговарајућим буџетским апропријацијама. Ограничење повећања обима набавке првобитног уговора односи се на укупну вредност свих измена, ако се уговор мења више пута.

Измене уговора се могу вршити на основу образложеног захтева извршиоца услуге, писане сагласности стручног тима Наручиоца који прати извршење и врши надзор у извршењу овог уговора и коначне сагласности Наручиоца на образложење извршиоца услуге и потврде финансијске службе o расположивости средстава, након чега уговорне стране потписују одговарајући анекс уговора у складу са одредбама важећег ЗЈН.

**Уговорна казна**

**Члан 8.**

Уколико постоји оправдана сумња да услуге израде сваког појединачног пројекта који је предмет овог уговора, неће бити изведене у дефинисаним роковима из члана 5. овог Уговора, Наручилац ће наложити Извршиоцу да предузме све потребне мере којима се обезбеђује усклађивање изршења услуге са динамичким планом и роковима из уговора.

Уколико Извршилац не поступи по налогу из става 1. овог члана и не заврши услугу у уговореном року, дужан је да плати Наручиоцу уговорну казну у висини 2‰ (два промила) од укупне цене за услугу без ПДВ за сваки дан закашњења, с тим што укупан износ казне не може бити већи од 10% (десет процената) од укупне цене за услугу без ПДВ.

Извршилац неће бити у обавези да плати ни уговорну казну ни штету ако докаже да није одговоран за закашњење, односно ако докаже да је до закашњења дошло због случаја или више силе, због кривице Наручиоца или због кривице трећег лица за коју он не одговара.

Ако је штета коју је претрпео Наручилац услед неуредног или неблаговременог испуњавања уговорних обавеза Извршиоца већа од уговорне казне, Наручилац ће захтевати, поред уговорне казне, накнаду штете која прелази износ уговорне казне и може наплатити меницу за испуњење уговорних обавеза, а уговор се може раскинути.

**Обавезе Извршиоца**

**Члан 9.**

Извршилац, поред обавеза наведених у техничкој спецификацији-пројектном задатку, има нарочито и следеће обавезе:

* да у року од 5 календарских дана од дана закључења уговора, односно до тренутка увођења у посао за предметну услугу, достави Наручиоцу акт о именовању пројектног тима који чине: координатор пројектног тима задужен за израду целокупне ТД, одговорни пројектанти за израду појединих пројеката ТД,
* техничка документацију се израђује на овереној катаграфско-топографској подлози коју обезбеђује Наручилац,
* да у року од 5 календарских дана од дана закључења уговора, односно до тренутка увођења у посао, достави Наручиоцу динамички план за израду техничке документације,
* да обезбеди техничко особље за све врсте услуга које су наведене у пројектном задатку, за све време реализације овог уговора,
* да одмах по увођењу у посао приступи извршењу услуге израде техничке документације на основу пројектног задатка који је саставни део конкурсне документације,
* да подноси редовне извештаје овлашћеном представнику Наручиоца о степену извршености техничке документације,
* да присуствује координационим састанцима организованим од стране овлашћених представника Наручиоца,
* да активно сарађује са стручним тимом Наручиоца при изради техничке документације,
* да у току процедуре израде документације сарађује са Наручиоцем и другим надлежним институцијама,
* да изради документацију у свему према понуди поднетом ради закључења уговора, пројектним задатком и важећим Законима и у уговореном броју примерака, при чему:

Пројекат за извођење мора да садржи све елементе графичке документације, детаље, текстуалне и нумеричке документације који су неопходни за квалитетно извођење радова на том објекту;

Пројектант је дужан да писменим путем Наручиоцу упути захтев за прибављањем и/или издавањем свих неопходних услова и сагласности, као и да припреми сву потребну документацију за издавање одређених услова и/или сагласности. Обавеза Наручиоца је исходовање истих;

Пројекти морају бити припремљени и запаковани према Правилнику о садржини, начину и поступку израде и начину вршења контроле техничке документације према класи и намени објекта;

Планска документа морају садржати све неопходне елементе према тренутно важећим прописима за предметну област и бити у складу са захтевима за предметни тип и намену објекта;

* да о свом трошку и у што краћем временском року изврши исправке у техничке документације настале у случају:
* примедби надлежних предузећа, односно органа и организација,
* примедби органа надлежног за издавање решења о одобрењу за извођење радова,
* да ниво израде документације није у складу са подзаконским актима важећег Закона о планирању и изградњи па да, сходно томе, Наручилац није задовољан квалитетом и потпуношћу ТД,
* да отклањању недостатка ТД из претходне алинеје Извршилац приступи одмах, а најкасније у року од 3 дана по пријему евентуалног писаног позива од стране Наручиоца и заврши у примереном року који му одреди Наручилац,
* да Наручиоцу преда потписану техничку документацију у роковима дефинисаним динамичким планом за израду техничке документације и у складу одредбама овог уговора,
* да преузме одговорност за недостатке у израђеној техничкој документацији и у случају када се ти недостаци открију после извршене примопредаје објекта.

**Динамички план**

**Члан 10.**

Динамички план је усвојен када је потписан од стране стручних лица Наручиоца.

Реализацију и праћење појединачних фаза, Извршилац је обавезан да у потпуности обезбеди у роковима из динамичког плана.

Извршилац је дужан да у присуству представника Наручиоца, сваких 30 дана, изврши анализу испуњења уговорених обавеза и да према указаној потреби предузима одговарајуће мере за убрзање посла ради усклађивања са динамичким планом, као и да предузима друге мере за отклањање констатованих пропуста и одступања у процесу израде техничке документације.

О извршеним анализама из претходног става, сачињава се записник у два примерка, који потписују представник Наручиоца и представник Извршилаца.

**Обавезе Наручиоца**

**Члан 11.**

Наручилац се обавезује да:

* у року од 5 календарских дана од дана потписивања уговора, достави Извршиоцу акт о именовању стручног тима за праћење израде техничке документације који чине вођа стручног тима који је задужен за праћење израде целокупне техничке документације и стручна лица задужена за праћење појединих пројеката техничке документације,
* Извршиоцу преда потписан и оверен пројектни задатак, расположиву документацију потребну за израду техничке документације,
* активно сарађује са пројектним тимом Извршиоца при изради техничке документације, дајући му упутства, сугестије, примедбе, и др,
* прати израду и врши одобравање по фазама (целинама) урађене техничке документације тако да не угрози дефинисане рокове израде техничке документације,
* по потреби, Извршиоцу упути писани позив за отклањање недостатка (исправке, измене и/или допуне) техничке документације, а на основу примедби стручног тима Наручиоца и/или органа надлежног за издавање решења о одобрењу за извођење радова и одреди примерени рок за отклањање истих,
* да стручни тим за праћење израде техничке документације изврши усвајање техничке документације коју је доставио Извршилац сачињавајући записник (извештај) којим се констатује да је Извршилац отклонио све основане примедбе стручног тима,
* од Извршиоца, по завршетку израде техничке документације преузме исту,
* комплетна пројектна документација, оригинали и све копије, везано за пројектовање по овом уговору остају власништво Наручиоца, након исплате уговорене цене за израду техничке документације. Пројектант неће ни на који начин моћи да пројектну документацију користи за свој рачун или рачун трећих лица, осим уз претходно добијање писмене сагласности Наручиоца.
* да Извршиоцу плати уговорену цену под условима и на начин одређен овим уговором,
* да сноси и друге трошкове који су у вези са реализацијом овог уговора који су позитивним прописима који регулишу предметну област дефинисани као обавеза инвеститора-Наручиоца.
* Обезбеђивање оверене катастарско-топографске подлоге,
* Пројектант је дужан да писменим путем Наручиоцу упути захтев за прибављањем и/или издавањем свих неопходних услова и сагласности, као и да припреми сву потребну документацију за издавање одређених услова и/или сагласности. Обавеза Наручиоца је исходовање истих,
* Вредност таксе Ревизионе комисије сносни Наручилац.

**Примопредаја техничке документације**

**Члан 13.**

Пројектно-техничка документација се испоручује у папирном облику у 2 примерка и 1 примерак у електронском облику на USB-u (цртежи .dwg формат, текстални део – .pdf и .doc формат, предмер радова са предрачуном и без предрачуна у .xls формату).

Извршилац по завршеној услузи израде техничке документације, доставља Наручиоцу, уз допис који се заводи на писарници Наручиоца, примерке техничке документације у броју примерака и формату који су ближе одређени у предњем ставу и пројектном задатку.

Грешке које утврди Наручилац у току прегледа достављене техничке документације Извршилац мора отклонити у примереном року који му одреди Наручилац.

**Раскид уговора**

**Члан 14.**

Уговор се може раскинути споразумно.

Свака од уговорних страна има право на једнострани раскид овог уговора, под условом да друга страна и по протеку рока од 15 дана од дана пријема писмене опомене да не испуњава обавезе из овог уговора, не поступи по примедбама из исте опомене.

Наручилац има право на једнострани раскид уговор, посебно у следећим случајевима:

* уколико Извршилац одустане од уговора,
* ако Извршилац не испуњава уговорне обавезе у року утврђеном усвојеним динамичким планом или уговором или се основано може очекивати да исте неће испунити у року или из неоправданих разлога прекине са извршењем уговорних обавеза,
* ако Извршилац неоправдано касни дуже од 10 дана на два узастопна међурока утврђена динамичким планом без могућности да надокнади изгубљено време,
* ако Извршилац у разумном року не поступи по налогу Наручиоца а да отклони неки уочени недостатак што утиче на правилно и у року извршење овог уговора,
* уколико не обавести Наручиоца о промени података у вези испуњености обавезних и додатних услова за учешће у поступку јавне набавке,
* ако је Извршилац добио осуђујућу пресуду која се односи на његове професионалне поступке,
* у случајевима промене законске регулативе и других непредвиђених околности које онемогућују добијање решења о одобрењу за извођење радова,
* у другим случајевима када Извршилац не испуњава своје обавезе у складу са овим уговором.

У случају из претходног става, уговорна страна која је доставила опомену, писаним путем обавештава другу уговорну страну да су стекли услови за раскид овог уговора, услед чега сматра овај уговор раскинутим.

У случају једностраног раскида уговора, страна која је скривила раскид, дужна је да другој уговорној страни надокнади штету.

У случају да до раскида уговора дође након увођења Извршиоца у посао, Извршилац је дужан да записнички преда Наручиоцу техничку документацију коју је урадио до тренутка раскида.

**Завршне одредбе**

**Члан 16.**

Oвај Уговор се сматра закљученим на дан када су га потписали овлашћени заступници обе уговорне стране, а ако га овлашћени заступници нису потписали на исти дан, Уговор се сматра закљученим на дан последњег потписа по временском редоследу.

Овај уговор важи до испуњења свих уговорних обавеза или до његовог раскида у складу са уговором и законом.

**Члан 17.**

Промене уговора важиће само уколико су сачињене у писменој форми, у складу са одредбама члана 156. до члана 161. Закона о јавним набавкама („Службени гласник РС“ број 91/19, 92/23), уз обострану сагласност уговорних страна, о чему ће бити сачињен анекс уговора.

**Члан 18.**

Уговорне стране су сагласне да ће се на међусобне односе који нису дефинисани уговором, примењивати одредбе Закона о облигационим односима, Закон о планирању и изградњи, и других позитивних прописа који регулишу предметну материју.

**Члан 19.**

Уговорне стране су сагласне да ће све евентуалне спорове који проистекну из уговора решавати споразумно.

У случају да настали спор није могуће решити споразумом, уговорне стране су сагласне да ће за њихово решавање бити надлежан Привредни суд у Ужицу.

**Члан 20.**

Овај уговор је сачињен у 4 (четири) истоветних примерка, од којих Наручилац задржава 2 (два) примерка, а Извршилац 2 (два) примерка.

Уговорне стране:

|  |  |  |
| --- | --- | --- |
| **ЗА ПРУЖАОЦА УСЛУГЕ** |  | **ЗА НАРУЧИОЦА**  **ТУРИСТИЧКА ОРГАНИЗАЦИЈА ПРИЈЕПОЉЕ** |
|  |  |  |
|  |  | **Петар Васиљевић, директор** |